เคาะดอกเบี้ยพันธบัตรคลังจ่ายสูงสุด4%
สบน.เผยดอกเบี้ย&#8204;พันธบัตรไทยเข้มแข็งล็อต 2 วงเงิน &#8204;1 แสนบาท เล็งจ่ายดอกเบี้ยขั้นบันไดเฉลี่ย 4%
29 เม.ย. 2553

สบน.เผยดอกเบี้ย‌พันธบัตรไทยเข้มแข็งล็อต 2 วงเงิน ‌1 แสนบาท เล็งจ่ายดอกเบี้ยขั้นบันไดเฉลี่ย 4% 
นายจักรกฤศฏิ์ พาราพันธกุล ผู้อำนวยการสำนักงานบริหารหนี้‌สาธารณะ (สบน.) เปิดเผยว่า ‌พันธบัตรออมทรัพย์ไทยเข้มแข็ง‌ล็อตที่ 2 วงเงินประมาณ 1 แสน‌ล้านบาท ที่จะออกขายในช่วงปลาย‌เดือน พ.ค.ปีนี้ อัตราดอกเบี้ยเฉลี่ย‌น่าจะอยู่ที่ประมาณ 4% เนื่องจาก‌ผลตอบแทนพันธบัตร (Yeild) ช่วง‌นี้ยังสูงอยู่ แต่อย่างไรก็ตามเมื่อถึง‌วันออกขายจริงๆ จะกำหนดอัตรานี้‌หรือไม่ต้องมีการตัดสินใจอีกครั้ง
“คิดว่าอัตราดอกเบี้ยพันธบัตร‌ออมทรัพย์ไทยเข้มแข็งรอบนี้น่าจะ‌อยู่ที่ 4% และการออกน่าจะเป็น‌ดอกเบี้ยขั้นบันไดเหมือนที่เคยออก ‌ไปครั้งที่แล้ว เบื้องต้นคิดว่าวันที่ 6 ‌พ.ค.นี้ จะสามารถประกาศอัตรา‌ดอกเบี้ยผลตอบแทนที่แท้จริงได้” ‌นายจักรกฤศฏิ์ กล่าว
ทั้งนี้ พันธบัตรออมทรัพย์ไทย‌เข้มแข็งรัฐบาลต้องการระดมเงิน‌เพื่อมาใช้ในการลงทุนภาครัฐหรือไทยเข้มแข็งระยะที่ 2 เพื่อ‌กระตุ้นเศรษฐกิจให้เกิดการลงทุนได้ต่อเนื่อง โดยมุ่งขายให้คนชรา‌เป็นลำดับแรก
ก่อนหน้านี้รัฐบาลตั้งเป้าจะออก‌ขายก่อนเทศกาลสงกรานต์ แต่เนื่องจากมีปัญหาม็อบเสื้อแดงทำให้‌ต้องเลื่อนจำหน่ายออกไปเป็นเดือน ‌พ.ค. อย่างไรก็ตามคาดว่าจะได้รับ‌การตอบรับจากผู้ซื้ออย่างดี เนื่องจาก ‌ดอกเบี้ยเงินฝากในตลาดเงินขณะนี้‌ค่อนข้างต่ำเพียง 1-2%